4. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.55456/1 597 της 17/18 Οκτ.1951 Περί υποχρεωτικής ασφαλίσεως εις το Ι.Κ.Α. κατά της ασθενείας πάντων των συνταξιοδοτουμένων. Έχοντες υπ’ όψιν : 1.Τας διατάξεις της παρ.3 του άρθρ.4 του Α.Ν. 1022/1946. 2.Τας διατάξεις του άρθρ.6 του υπ’ αριθ.1846/ 1951 Α. Νόμου. 3.Γνώμας του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσας εν ταις υπ’ αριθ.31/15.5.51, 37/12.6.51 και 63/28.9.51 συνεδριάσεσι αυτού και υποβληθείσας ημίν δια των υπ’ αριθ. 4232/760/2.6.51, 15802/2660/23.6.51, 336 48/5967/8.10.51 και 33806/5989/9.10.1951 αναφορών της Γενικής Διευθύνσεως του Ι.Κ.Α., αποφασίζομεν : Άρθρ.1.-1.Ασφαλίζονται υποχρεωτικώς εις το Ι.Κ.Α. κατά της ασθενείας, από της 1 ης  Δεκ.1951 και υπό τους εν τοις επομένοις άρθροις περιλαμβανομένους όρους και προϋποθέσεις : α) Πάντες οι πάσης φύσεως συνταξιούχοι του Ταμείου Ασφαλίσεως Προσωπικού Αεριόφωτος Αθηνών ασχέτως αιτίας συνταξιοδοτήσεώς των. β) Πάντες οι πάσης φύσεως συνταξιούχοι του Ταμείου Συντάξεων και Προνοίας προσωπικού Γεωργικών Συνεταιρικών Οργανώσεων ασχέτως αιτίας συνταξιοδοτήσεώς των. γ) Πάντες οι εκ του Ταμείου Συντάξεων Ηθοποιών – Συγγραφέων – Μουσικών και Τεχνιτών Θεάτρου συνταξιοδοτούμενοι, υποβολείς Ελληνικού Θεάτρου, ασχέτως αιτίας συνταξιοδοτήσεώς των. δ) Πάντες οι πάσης φύσεως συνταξιούχοι του Ταμείου Ασφαλίσεως Εκπροσώπων και Υπαλλήλων Εργατικών Επαγγελματικών Οργανώσεων ασχέτως αιτίας συνταξιοδοτήσεώς των, εφ’ όσον δεν συνταξιοδοτούνται παραλλήλως παρ’ οργανισμού κοινωνικής ασφαλίσεως καλύπτοντος και τον κίνδυνον της ασθενείας. 2.Της κατά την παράγρ.1 ασφαλίσεως εξαιρούνται οι εμπίπτοντες εις τας διατάξεις του άρθρ.6 του υπ’ αριθ.1846/1951 Α.Ν. «περί Κοινωνικών Ασφαλίσεων» ως και οι μη διαμένοντες εντός ασφαλιστικών περιοχών Περιφερειακών ή Τοπικών Υποκαταστημάτων του Ι.Κ.Α. ή Τοπικών Παραρτημάτων τούτων. Εισφοραί Άρθρ.2.-1.Το ποσοστόν της ασφαλιστικής εισφοράς δι’ έκαστον συνταξιούχον, ορίζεται ίσον προς 5 % επί της εις αυτόν καταβαλλομένης συντάξεως μεθ’ απάντων των επιδομάτων, προσαυξήσεων κλπ.  2.Υπόχρεος δια την καταβολήν εις το Ι.Κ.Α. των εισφορών είναι ο συνταξιοδοτών ασφαλιστικός οργανισμός, όστις υποχρεούται καθ’ εκάστην μηνιαίαν πληρωμήν συντάξεων να παρακρατή τ’ αναλογούντα εις την ασφαλιστικήν εισφοράν ποσά και να καταθέση ταύτα εις τα κατά τόπους αρμόδια Υποκαταστήματα του Ι.Κ.Α., αποστέλλων συγχρόνως και τας υπό του Ι.Κ.Α. ορισθησομένας καταστάσεις, τας περιλαμβανούσας τα στοιχεία των συνταξιούχων, ους αφορούν αι καταβαλλόμεναι εισφοραί. 3.Χρόνος καταβολής εισφορών ορίζεται η πρώτη εκάστου μηνός δι’ ολόκληρον τον μήνα. Εισφοραί μη καταβληθείσαι εντός 30 ημερών από της προθεσμίας ταύτης επιβαρύνονται δια προσθέτων τελών συμφώνως προς τας διατάξεις του άρθρ.27 Α.Ν.1846/1951. Τα πρόσθετα τέλη βαρύνουν τον καθυστερούντα την καταβολήν των εισφορών ασφαλιστικόν οργανισμόν. 4.Εις τους ασφαλιζομένους κατά τ’ ανωτέρω συνταξιούχους δύναται να παρέχηται παρά του Ι.Κ.Α. ειδικόν βιβλιάριον, εν ω δέον να γίνωνται παρά του συνταξιοδοτούντος οργανισμού αι σχετικαί εγγραφαί καταβολής εισφορών ή εφ’ όσον ήθελε ζητηθή παρά του Ι.Κ.Α. η επικόλλησις εν αυτών ασφαλιστικών ενσήμων.. Παροχαί Άρθρ.3.-1.Το Ι.Κ.Α. υποχρεούται όπως παρέχη εις τον κατά το άρθρ.1 ασφαλιζόμενον συνταξιούχον ως και εις τα κατά το άρθρ.33 του Α.Ν.1846/1951 μέλη οικογενείας του λόγω γήρατος ή αναπηρίας συνταξιούχου, απάσας τας εις τους ιδίους αυτού συνταξιούχους της αντιστοίχου κατηγορίας χορηγουμένας κατά νόμον παροχάς ασθενείας και υφ’ ας προϋποθέσεις, καθ’ ην διαδικασίαν και εις την έκτασιν παρέχονται αύται. 2.Εις ην περίπτωσιν εκ των καταστατικών διατάξεων, του συνταξιοδοτούντος τον ως άνω ασφαλιζόμενον παρά τω Ι.Κ.Α. συνταξιούχον οργανισμού, προβλέπεται η χορήγησις παροχής τινος εκ των εν τη παρ.1 του παρόντος άρθρου οριζομένων αύτη δεν καταβάλλεται υπό του Ι.Κ.Α. 3.Η υποχρέωσις του Ιδρύματος δια την χορήγησιν των κατά τ’ ανωτέρω παροχών άρχεται από της κατά το άρθρ. 1 της παρούσης Σελ. 247 Ασφάλιση κατά της ασθενείας συνταξιοδοτούμενων 15Β.Ε.δ.4 ενάρξεως της ασφαλίσεως και λήγει κατά τα δια τους συνταξιούχους του Ι.Κ.Α. ισχύοντα. Άρθρ.4.-Εφ’ όσον δεν ορίζεται άλλως δια της παρούσης, ισχύουν δια την πραγμάτωσιν της ασφαλίσεως των εν άρθρ.1 και 3 προσώπων αι σχετικαί διατάξεις της Νομοθεσίας του Ι.Κ.Α.